ระเบียบสำนักงานกลางชั่งตวงวัดระเบียบสำนักงานกลางชั่งตวงวัดว่าด้วยหลักเกณฑ์วิธีการ และเงื่อนไขการตรวจสอบและให้คำรับรองมาตรวัดปริมาตรน้ำมันเชื้อเพลิงตามสถานีบริการของผู้รับใบอนุญาตเป็นผู้ตรวจสอบและให้คำรับรองมาตรวัดปริมาตรน้ำมันเชื้อเพลิงตามสถานีบริการพ.ศ.๒๕๕๑ เพื่อให้ผู้รับใบอนุญาตเป็นผู้ตรวจสอบและให้คำรับรองมาตรวัดปริมาตรน้ำมันเชื้อเพลิงตามสถานีบริการสามารถตรวจสอบและให้คำรับรองมาตรวัดปริมาตรน้ำมันเชื้อเพลิงตามสถานีบริการได้อย่างเหมาะสมและมีระบบอาศัยอำนาจตามความในมาตรา ๖ (๕) และมาตรา ๔๒แห่งพระราชบัญญัติมาตราชั่งตวงวัด พ.ศ. ๒๕๔๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย อธิบดีกรมการค้าภายในจึงออกระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบสำนักงานกลางชั่งตวงวัดว่าด้วยหลักเกณฑ์ วิธีการ และเงื่อนไขการตรวจสอบและให้คำรับรองมาตรวัดปริมาตรน้ำมันเชื้อเพลิงตามสถานีบริการของผู้รับใบอนุญาตเป็นผู้ตรวจสอบและให้คำรับรองมาตรวัดปริมาตรน้ำมันเชื้อเพลิงตามสถานีบริการพ.ศ. ๒๕๕๑ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้อธิบดีกรมการค้าภายในเป็นผู้รักษาการตามระเบียบนี้หมวด๑การตรวจสอบลักษณะของมาตรวัดปริมาตรน้ำมันเชื้อเพลิงตามสถานีบริการ ข้อ ๔ การตรวจสอบลักษณะมาตรวัดปริมาตรน้ำมันเชื้อเพลิงตามสถานีบริการให้ตรวจสอบเกี่ยวกับเครื่องหมายเฉพาะตัวชื่อหรือเครื่องหมายการค้า รุ่น เลขลำดับประจำเครื่อง ปีที่ผลิตปริมาณน้อยที่สุดที่วัดได้ของระบบ อัตราการไหลต่ำสุด อัตราการไหลสูงสุดความดันน้ำมันเชื้อเพลิงต่ำสุดและสูงสุด ช่วงอุณหภูมิน้ำมันเชื้อเพลิงที่วัดชนิดผลิตภัณฑ์ที่ใช้งาน ส่วนแสดงค่า ส่วนพิมพ์ค่า อุปกรณ์ควบ อุปกรณ์เสริมท่อส่งจ่าย และวาล์ว ทุกเครื่องหากไม่ถูกต้องครบถ้วนห้ามมิให้ดำเนินการตรวจสอบในขั้นตอนต่อไปหมวด๒การตรวจสอบความเที่ยงของมาตรวัดปริมาตรน้ำมันเชื้อเพลิงตามสถานีบริการ ข้อ ๕ การตรวจสอบมาตรวัดปริมาตรน้ำมันเชื้อเพลิงตามสถานีบริการที่อัตราการไหลตามที่กำหนดความเที่ยงที่ตรวจสอบได้เมื่อเทียบกับถังตวงแบบมาตรา พิกัดกำลัง ๕ ลิตร ๒๐ ลิตร และ๕๐ ลิตร ความคลาดเคลื่อนต้องไม่เกินอัตราเผื่อเหลือเผื่อขาดที่กำหนดไว้ตามตารางดังต่อไปนี้จึงผ่านการตรวจสอบปริมาตรที่ทดสอบอัตราการไหลอัตราเผื่อเหลือเผื่อขาด๕ ลิตรประมาณ ๕ ลิตรต่อนาทีหรือประมาณอัตราการไหลต่ำสุด± ๑๕ มิลลิลิตร๒๐ ลิตรประมาณ ๒๐ ลิตรต่อนาที± ๖๐ มิลลิลิตร๕๐ ลิตรประมาณ ๕๐ ลิตรต่อนาที± ๑๕๐ มิลลิลิตรข้อ ๖ การตรวจสอบมาตรวัดปริมาตรน้ำมันเชื้อเพลิงตามสถานีบริการที่อัตราการไหลตามที่กำหนดความเที่ยงของปริมาณน้อยที่สุดที่วัดได้ของระบบที่ตรวจสอบได้เมื่อเทียบกับถังตวงชนิดที่มีขั้นหมายมาตราพิกัดกำลังเท่ากับปริมาณน้อยที่สุดที่วัดได้ของระบบมาตรวัดปริมาตรน้ำมันเชื้อเพลิงความคลาดเคลื่อนต้องไม่เกินอัตราเผื่อเหลือเผื่อขาดที่กำหนดไว้ตามตารางดังต่อไปนี้จึงผ่านการตรวจสอบปริมาตรที่ทดสอบ(V)อัตราการไหลอัตราเผื่อเหลือเผื่อขาด๐.๐๒ ถึง ๐.๑ ลิตรประมาณอัตราการไหลต่ำสุด± ๒ มิลลิลิตร๐.๑ ถึง ๐.๒ ลิตรประมาณอัตราการไหลต่ำสุด± ๐.๐๒ V๐.๒ ถึง ๐.๔ ลิตรประมาณอัตราการไหลต่ำสุด± ๔ มิลลิลิตร๐.๔ ถึง ๑ ลิตรประมาณอัตราการไหลต่ำสุด± ๐.๐๑ V๑ ถึง ๒ ลิตรประมาณอัตราการไหลต่ำสุด± ๑๐ มิลลิลิตรตั้งแต่ ๒ ลิตร ขึ้นไปประมาณอัตราการไหลต่ำสุด± ๐.๐๐๕ Vข้อ ๗ การตรวจสอบมาตรวัดปริมาตรน้ำมันเชื้อเพลิงตามสถานีบริการตามข้อ๕ ค่าความคลาดเคลื่อนของมาตรวัดทุกอัตราการไหลที่คลาดเคลื่อนในฝ่ายเดียวกันอย่างน้อยต้องมีค่าใดค่าหนึ่งไม่เกินอัตราเผื่อเหลือเผื่อขาด ตามตารางดังต่อไปนี้จึงผ่านการตรวจสอบอัตราการไหลปริมาตรที่ทดสอบอัตราเผื่อเหลือเผื่อขาดประมาณ ๕ ลิตรต่อนาทีหรือประมาณอัตราการไหลต่ำสุด๕ ลิตร± ๗.๕ มิลลิลิตร- ๗.๕ มิลลิลิตรประมาณ ๒๐ ลิตรต่อนาที๒๐ ลิตร± ๓๐ มิลลิลิตร- ๓๐ มิลลิลิตรประมาณ ๕๐ ลิตรต่อนาที๕๐ ลิตร± ๗๕ มิลลิลิตร- ๗๕ มิลลิลิตรข้อ ๘ การตรวจสอบมาตรวัดปริมาตรน้ำมันเชื้อเพลิงตามสถานีบริการตามข้อ๕ พิสัยความคลาดเคลื่อนของระบบการวัดปริมาตรน้ำมันเชื้อเพลิงต้องไม่เกินกึ่งหนึ่งของช่วงอัตราเผื่อเหลือเผื่อขาด ตามตารางดังต่อไปนี้จึงผ่านการตรวจสอบปริมาตรที่ทดสอบอัตราการไหลอัตราเผื่อเหลือเผื่อขาด๕ ลิตรประมาณ ๕ ลิตรต่อนาทีหรือประมาณอัตราการไหลต่ำสุด± ๐.๓ % (± ๑๕ มิลลิลิตร)๒๐ ลิตรประมาณ ๒๐ ลิตรต่อนาที± ๐.๓ % (± ๖๐ มิลลิลิตร)๕๐ ลิตรประมาณ ๕๐ ลิตรต่อนาที± ๐.๓ % (± ๑๕๐ มิลลิลิตร)พิสัยความคลาดเคลื่อนของระบบเท่ากับร้อยละของความคลาดเคลื่อนสูงสุดลบร้อยละของความคลาดเคลื่อนต่ำสุดไม่เกินร้อยละ ๐.๓หมวด๓การให้คำรับรอง ข้อ ๙ ให้ประทับเครื่องหมายคำรับรองลงบนมาตรวัดปริมาตรน้ำมันเชื้อเพลิงตามสถานีบริการที่ผ่านการตรวจสอบลักษณะของมาตรวัดปริมาตรน้ำมันเชื้อเพลิงตามสถานีบริการตามหมวด๑ และการตรวจสอบความเที่ยงของมาตรวัดปริมาตรน้ำมันเชื้อเพลิงตามสถานีบริการตามหมวด๒ โดยประทับเครื่องหมายคำรับรองไว้ที่ตำแหน่งมุมบนด้านขวาของแผ่นแสดงเลขลำดับประจำเครื่องและที่ตำแหน่งที่ป้องกันการแก้ไขหรือดัดแปลงความเที่ยงตรงของมาตรวัดปริมาตรน้ำมันเชื้อเพลิงและออกหนังสือสำคัญแสดงการให้คำรับรองประจำเครื่องชั่งตวงวัดพร้อมแสดงวันสิ้นอายุของคำรับรองมีอายุคำรับรอง ๒ ปีไว้ที่แผ่นแสดงเลขลำดับประจำเครื่องและที่หนังสือสำคัญแสดงการให้คำรับรองประจำเครื่องชั่งตวงวัดข้อ ๑๐ มาตรวัดปริมาตรน้ำมันเชื้อเพลิงตามสถานีบริการเครื่องใดที่ไม่ผ่านการตรวจสอบให้แก้ไขให้ถูกต้องก่อนยื่นขอตรวจสอบและให้คำรับรองใหม่ข้อ ๑๑ ให้รายงานผลการตรวจสอบและให้คำรับรองมาตรวัดปริมาตรน้ำมันเชื้อเพลิงตามสถานีบริการตามแบบชว.ตร. ๐๐๘ ท้ายระเบียบนี้แล้วแจ้งสำนักงานกลางหรือสำนักงานสาขาพร้อมกับรายงานผลการปฏิบัติงานของผู้รับใบอนุญาตเป็นผู้ตรวจสอบและให้คำรับรองเครื่องชั่งตวงวัดตามระเบียบสำนักงานกลางชั่งตวงวัดว่าด้วยการรายงานผลการปฏิบัติงานของผู้รับใบอนุญาตเป็นผู้ตรวจสอบและให้คำรับรองเครื่องชั่งตวงวัดพ.ศ. ๒๕๔๙ ลงวันที่ ๒๗ มกราคม พ.ศ. ๒๕๔๙ประกาศณ วันที่ ๒๘ มีนาคม พ.ศ. ๒๕๕๑ยรรยงพวงราชอธิบดีกรมการค้าภายใน[เอกสารแนบท้าย]๑. รายงานการตรวจสอบให้คำรับรองมาตรวัดปริมาตรน้ำมันเชื้อเพลิงตามสถานีบริการ(ชว.ตร. ๐๐๘)๒. การตรวจสอบให้คำรับรองมาตรวัดปริมาตรน้ำมันเชื้อเพลิงตามสถานีบริการ(ชว.ตร. ๐๐๘)(ดูข้อมูลจากภาพกฎหมาย)ปริยานุช/ผู้จัดทำ๒๕เมษายน ๒๕๕๑[๑]ราชกิจจานุเบกษา เล่ม ๑๒๕/ตอนพิเศษ ๗๔ ง/หน้า ๘/๒๒ เมษายน ๒๕๕๑